paalam aco don juan dito na quita iiuan, bilin co', iyong tandaan huag mong calilimutan. nagtago na si don juan sa bano ngang paliguan, at nang hindi mamalayan cahit sila', pumanhic man. ay ano', caguinsa guinsa oras nang las cuatro na, ay dumating capagdaca ang tatlong manga princesa. dumapo na silang agad doon sa cahoy na peras, at capua nagsilapag manga damit ay hinubad. nang cay don juang maquita yaong si dona maria, ang cariquitan at ganda nacasisilao sa mata. naghubad na capagcuan damit calapating hirang, lumusong na nagtuluyan sa banong paliguan. ang guinaua capagdaca nitong princepeng magsigla, marahang quinuha niya damit ni dona maria. at nagtagong uli siya nang hindi baga maquita, nang umahon ang princesa ang damit niya', uala na. sabihin pa nga ang galit nitong princesang mariquit, nang di maquita ang damit ito ang ipinagsulit. sino cayang lapastangan ang naparitong nagnacao, baca ang criado naman nang haring aquing magulang.